CELEX: 62014CN0317
Language: da
Date: 2014-07-02 00:00:00
Title: Sag C-317/14: Sag anlagt den 2. juli 2014 — Europa-Kommissionen mod Kongeriget Belgien

8.9.2014   
            
            
               DA
            
            
               Den Europæiske Unions Tidende
            
            
               C 303/28
            
         Sag anlagt den 2. juli 2014 — Europa-Kommissionen mod Kongeriget Belgien
   (Sag C-317/14)
   2014/C 303/36
   Processprog: fransk
   
      Parter
   
   
      Sagsøger: Europa-Kommissionen (ved J. Enegren og D. Martin, som befuldmægtigede)
   
      Sagsøgt: Kongeriget Belgien
   
      Sagsøgerens påstande
   
   
               —
            
            
               Det fastslås, at Kongeriget Belgien har tilsidesat sine forpligtelser i henhold til artikel 45 TEUF og Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (1) ved at kræve, at kandidater til stillinger ved de lokale myndigheder, der er hjemmehørende i de fransk- eller tysksprogede regioner, hvor det ikke fremgår af kandidaternes eksamensbeviser eller certifikater, at de har gennemført deres studier på det pågældende sprog, opnår et af SELOR udstedt certifikat, efter at have bestået en af dette organ afholdt eksamen, som eneste bevis på sprogkundskaber for at få adgang til disse stillinger.
            
         
               —
            
            
               Kongeriget Belgien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kravet om ét enkelt bevis som dokumentation for sprogkundskaber, der er fastsat i den belgiske lovgivning, som en forudsætning for adgang til ledige stillinger ved de lokale offentlige myndigheder i de fransk- eller tysksprogede regioner for kandidater, hvor det ikke fremgår af deres eksamensbeviser eller certifikater, at de har gennemført deres studier på det pågældende sprog, udgør ulovlig forskelsbehandling i henhold til artikel 45 TEUF og forordning (EU) nr. 492/2001.
   
      (1)  EUT L 141, s. 1.